**SLJ – Četrtek , 26. 3 2020**

**KAKO POVZAMEMO VSEBINO OPISA PREDMETA?**

Kako ti je šlo opisovanje dežnika? Zjutraj sicer ni deževalo, nas je pa zagotovo presenetil sneg. Če še opisa nisi napisal/a, naj te spomnim, da v opisu ne izražamo svojega mnenja.

Zdaj pa te vabim malo v preteklost. Odpri učbenik za DRU na strani 80. Ja dobro si prebral/a, za DRU.

Na tej strani je predmet, ki so ga uporabljali nekoč. Poimenuj ga. O njem povprašaj starše, stare starše ali pa pobrskaj po spletu.

*Ali ti pri tvorjenju opisa bolj pomaga miselni vzorec ali preglednica?*

V zvezke torej **nariši preglednico ali miselni vzorec** (glede na to, kaj ti bolj koristi pri pretvarjanju v besedilo) in vpiši ključne besede in bistvene podatke o predmetu, ki je na sliki v učbeniku.

S pomočjo podatkov tvori **ustni opis**. Pazi, da boš zajel/a vse ključne besede in bistvene podatke. Pazi, da se izogneš ponavljanju istih besed! Upoštevaj seveda tudi merila govornega nastopanja (tekoče, razločno, pravilna hitrost, glasnost, stik s poslušalci…). Opis vadi pred ogledalom, da ti bo šlo tekoče.

Za drzne!

Posnemi svoj nastop in mi posnetek pošlji. Upam, da jih dobim čim več, saj vem, da ste vsi odlični v nastopanju.



Posnetke zbiram do torka, 31. marca.